
                                                                                      PATVIRTINTA
                                                                                      Šakių rajono savivaldybės 	administracijos
			                     direktoriaus 2018 m. rugpjūčio    d.
                                                                                      įsakymu Nr. AT-


RAJONO SAVIVALDYBĖS ADMINISTRACIJOS ŪKIO, ARCHITEKTŪROS IR INVESTICIJŲ SKYRIAUS VYRIAUSIOJO PROJEKTŲ KOORDINATORIAUS PAREIGYBĖS APRAŠYMAS


I SKYRIUS
PAREIGYBĖ

1.Rajono savivaldybės administracijos Ūkio, architektūros ir investicijų skyriaus (toliau – skyrius) vyriausiojo projektų koordinatoriaus (toliau – vyriausiasis projektų koordinatorius) pareigybė yra priskiriama specialistų pareigybių grupei.
2. Pareigybės lygis - A2.
3. Pareigybės paskirtis – užtikrinti statybos ir regioninės plėtros projektų įgyvendinimą ir vykdyti bendradarbiavimą su potencialiais investuotojais Šakių rajono savivaldybės teritorijoje.
4. Pareigybės pavaldumas – šias pareigas einantis darbuotojas yra tiesiogiai pavaldus Šakių rajono savivaldybės administracijos Ūkio, architektūros ir investicijų skyriaus vedėjui. Vyriausiasis projektų koordinatorius yra darbuotojas, dirbantis pagal darbo sutartį. Vyriausiąjį projektų koordinatorių priima į darbą ir atleidžia iš jo Šakių rajono savivaldybės administracijos direktorius.

II SKYRIUS
SPECIALŪS REIKALAVIMAI ŠIAS PAREIGAS EINANČIAM DARBUOTOJUI

5. Darbuotojas, einantis šias pareigas, turi atitikti šiuos specialius reikalavimus:
5.1. turėti ne žemesnį kaip aukštąjį universitetinį išsilavinimą su bakalauro kvalifikaciniu laipsniu ar jam prilygintu išsilavinimu arba aukštąjį koleginį išsilavinimą su profesinio bakalauro kvalifikaciniu laipsniu ar jam prilygintu išsilavinimu;
5.2. būti susipažinusiam su Lietuvos Respublikos įstatymais, Lietuvos Respublikos Vyriausybės nutarimais ir kitais teisės aktais;
5.3. mokėti dirbti kompiuteriu MS Office programiniu paketu;
5.4.  mokėti savarankiškai planuoti ir organizuoti savo darbą, gebėti dirbti komandoje;
5.5. mokėti kaupti, sisteminti, apibendrinti informaciją, rengti išvadas;
5.6. darbe vadovautis Lietuvos Respublikos įstatymais, Šakių rajono savivaldybės administracijos direktoriaus įsakymais, mero potvarkiais ir šiuo pareigybės aprašymu;
5.7. turėti vairuotojo pažymėjimą (B kategorija).

III SKYRIUS
ŠIAS PAREIGAS EINANČIO DARBUOTOJO FUNKCIJOS

6. Šias pareigas einantis darbuotojas vykdo šias funkcijas:
6.1. rengia projektų, kurių pareiškėja yra Šakių rajono savivaldybės administracija, projektinius pasiūlymus bei technines sąlygas:
6.1.1. rengia projektinius pasiūlymus;
6.1.2. rengia projektinių pasiūlymų technines specifikacijas;
6.1.3. vykdo techninių sąlygų gavimo proceso kontrolę;
6.2. bendradarbiauja su potencialiais Lietuvos ir užsienio investuotojais:
6.2.1. kartu su savivaldybės atstovais vyksta į užsienį ir kitas Lietuvos savivaldybes, ten ieško potencialių investuotojų investuoti Šakių rajono savivaldybėje;
[bookmark: _GoBack]6.2.2. palaiko ryšius su potencialiais investuojais ir informuoja visuomenę apie pasiektus bendrus susitarimus;
6.2.3. kuruoja užsienio investuotojų priėmimą savivaldybėje.
6.3.  rengia projektinę techninę dokumentaciją rengiamiems statybiniams projektams;
6.4. inicijuoja, koordinuoja ir įgyvendina transporto krypties, viešųjų pastatų modernizavimo, neformalaus švietimo ir kitų krypčių projektus pagal įvairius ES struktūrinius ir kitus fondus;
6.5. dalyvauja rengiant ir įgyvendinant regionų plėtros planus ir programas;
6.6. įgyvendina nacionalinę regioninę politiką;
6.7. atlieka Europos Sąjungos finansavimo galimybių paiešką ir teikia informaciją Šakių rajono savivaldybės struktūriniams padaliniams;
6.8. konsultuoja Šakių rajono savivaldybės struktūrinius padalinius bei įstaigas ir įmones Europos Sąjungos fondų finansuojamų projektų rengimo ir įgyvendinimo klausimais;
6.9. rengia projektų, kurių pareiškėja yra Šakių rajono savivaldybės administracija, projektinius pasiūlymus;
6.10. organizuoja projektų paraiškų rengimą Europos Sąjungos struktūrinių ir kitų fondų bei  programų finansinei paramai gauti, atsižvelgdamas į savivaldybės politiką, strateginius rajono plėtros prioritetus, regioninius ir nacionalinius strateginius dokumentus;
6.11. pateikia derinimui su įgyvendinančiąja institucija projektų finansavimo ir administravimo sutartis ir jų pakeitimus;
6.12. gavus paramą prižiūri ir koordinuoja visų vykdomų projektų įgyvendinimą savivaldybėje;
6.13. rengia veiklos bei ataskaitinius dokumentus savivaldybės administracijos vykdomiems paramos projektams;
6.14. planuoja ir organizuoja visuomenės informavimo veiksmus apie priemonių, kurių vykdymui skirta Europos Sąjungos struktūrinių fondų parama, įgyvendinimą;
6.15. inicijuoja, koordinuoja ir įgyvendina viešojo ir privataus sektoriaus partnerystės priemones bei skatina viešosios ir privačios partnerystės projektų įgyvendinimą;
6.16. ruošia informaciją apie vykdomus projektus įvairiems leidiniams, inicijuoja jų  leidybą;
6.17. rengia Šakių rajono savivaldybės tarybos sprendimų, mero potvarkių, direktoriaus įsakymų projektus; 
6.18. dalyvauja Šakių rajono savivaldybės tarybos, savivaldybės mero ar savivaldybės administracijos direktoriaus sudarytų komisijų ir darbo grupių veikloje ir atlieka kitas funkcijas;
6.19. nagrinėja nustatyta tvarka fizinių ir juridinių asmenų prašymus, skundus rajono savivaldybės tarybos narių paklausimus ir rengia jiems atsakymus skyriaus veiklos klausimais;
6.20. teisės aktų nustatyta tvarka tvarko archyvines bylas ir perduoda jas į Šakių rajono savivaldybės administracijos archyvą;
6.21. pagal projektų įgyvendinimo poreikį vyksta į objektus ir įstaigas;
6.22. vykdo kitus nenuolatinio pobūdžio Skyriaus vedėjo pavedimus.

IV SKYRIUS
ŠIAS PAREIGAS EINANČIO DARBUOTOJO ATSAKOMYBĖ

7. Šias pareigas einantis darbuotojas atsako už pareigybės aprašyme nurodytų funkcijų  atlikimą.
___________________________________

Susipažinau



